Անհայտ զինվորը (ֆիլմ, 2017)

«Անհայտ զինվորը» (ֆիններեն՝ Tuntematon sotilas), ֆինն ռեժիսոր Ակու Լոուխիմիեսի ռազմական ֆիլմը։
Ֆիլմը ֆինն գրող Վյայնյո Լիննայի համանուն վեպի էկրանավորման երրորդ տարբերակն է, սակայն, ֆիլմի սցենարիստ Յարի-Օլավի Ռանտալան պնդում է, որ իրենց ֆիլմը ոչ մի կապ չունի նախորդ երկու էկրանավորումների հետ։ Ֆիլմի նկարագրության մեջ նշվում է, որ ֆիլմը պատմում է խորհրդա-ֆիննական պատերազմի իրադարձությունների մասին՝ սկսած Կարելիայի գրավումից և վերջացրած հաշտության պայմանագրի ստորագրմամբ։ Ֆիլմի հիման վրա ստեղծվել է նաև հինգսերիանոց հեռուստատեսային տարբերակ, որը դարձել է առաջին շաբաթվա ընթացքում ամենադիտվողներից մեկ։
Ֆիլմի պրեմիերան Ֆինլանդիայում տեղի է ունեցել 2017 թվականի հոկտեմբերի 27-ին, և ոչ լրիվ երեք շաբաթվա ընթացքում այն դիտել է ավելի քան 520 հազար մարդ։


== Սյուժե ==
Խորհրդա-ֆիննական պատերազմի ժամանակ՝ 1941 թվականի հուլիսին, գնդացրային գումարտակի հրաման է ստանում շարժվել դեպի խորհրդային սահմանը։ Չնայած նրանց անփորձությանը՝ սկզբում հաջողությունն ուղեկցում ֆիններին։ Նրանք գրավում են Պետրոզավոդսկը և առաջ են շարժվում դեպի խորհրդային տարածքի խորքը։ Սակայն պատերազմը ձգձգվում է, իսկ փորձությունները դառնում են ավելի դաժան։ Նրանց առաջխաղացմանը զուգընթաց՝ զինվորներին հասկանալի է դառնում այդ պատերազմի հուսահատությունը։


== Դերերում ==
Էերո Ահո – կապրալ Անտերո «Անտտի» Ռոկկա
Յոհաննես Հոլոպայնեն – 2-րդ լեյտենանտ / լեյտենանտ / կապիտան Յորմա Կարիլուոտո, վաշտի հրամանատար
Յուսսի Վատանեն – 2-րդ լեյտենանտ/լեյտենանտ Վիլհո «Վիլլե» Յոհաննես Կոսկելան, դասակի հրամանատար
Ակու Հիրվինիեմի – սերժանտ Ուրհո Հիետանեն
Սեվերի Սաարինեն – կապրալ Լեխտո
Հանես Սուոմինեն – շարքային Վանխալա
Արտտու Կապուլայնեն – շարքային Սուսի
Սամուլի Վաուրամո – լեյտենանտ / կապիտան Լամիո, դասակի հրամանատար / վաշտի հրամանատար
Յոոնաս Սաարամո – սերժանտ Յորյե Լախտինեն
Յուհո Միլոնոֆ – շարքային Աառնե Հոնկայոկի
Անդրեյ Ալեն – շարքային Ռահիկայնեն
Մատտի Ռիստինեն – մայոր Սարաստիե, գումարտակի հրամանատար
Մաքս Օվասկա – լեյտենանտ Մյայատյա, դասակի հրամանատար
Քիմի Վիլկկուլա – շարքային Սիխվոնեն
Էյնո Հեյսկանեն – շարքային Ռիիտաոյա
Յարկո Լախտին – շարքային Վիիրիլյա
Ակսելի Կոուկի – շարքային Սալո
Էեմելի Լոուխիմիես – շարքային Ասումանիեմի
Էլիաս Գոուլդ – շարքային Ուկկոլա
Օսկար Փեյսթի – սերժանտ-մայոր Սինկոնեն
Յաննե Վիրթանեն – փոխգնդապետ Կարյուլա
Պիրկկա-Պեկկա Պետելիուս – կապիտան Կաարնա, վաշտի հրամանատար
Հեմմո Կարյա – շարքային Միելոնեն
Էմիլ Հալլբերգ – շարքային Կաուկոնեն
Լեո Հոնկոնեն – շարքային Յալովաարա
Ռոբին Պակալեն – շարքային Խաուխիա
Բենիամին Կլեմետինեն – շարքային Մյանտինեն
Միրո Ապոստոլակիս – շարքային Վուորելա
Իլկա Հեյսկանեն – շարքային Կորսումյակի
Տուրկկա Մաստոմյակի – սովորական Աուտիո
Միկկո Կոուկի – շարքային Կորպելյա
Միկկո Թյոյսի – շարքային Մյակիլյա
Միկո Օլավի Նուսիայնեն – դիպուկահարների խմբի հրամանատար
Անտերո Վարդիա – ռազմական հովիվ
Պաուլա Վեսալա – Լյույուտի
Մարկետա Տիկկանեն – Սիրկկա
Աննիկա Սթենվալ – Ռայլի Կոտիլայնեն
Դիանա Պոժարսկայա – Վերա
Նիկա Սավոլայնեն – Նինա


== Ստեղծման պատմություն ==
Ֆիլմի մեծ մասը նկարահանվել է Կարելիայի բրիգադի Վեկարանյարվիի զորամասի տարածքում։ Սանթահամինի կայազորի տարածքում վերջին մարտական տեսարանները նկարահանվել են 2016 թվականի հոկտեմբերի սկզբին, իսկ 2016 թվականի հոկտեմբերին Սուոմենլիննա ամրոցում տեղի ունեցած նկարահանումներին մասնակցել է մինչև 250 մարդ (ընդհանուր առմամբ նկարահանումներին որպես կամավոր մասնակցելու հայտ է ներկայացրել 14 հազար մարդ)։
Elokuvaosakeyhtiö Suomi 2017 կինոընկերությունը հայտնել է, որ ֆիլմի նկարահանումների ժամանակ զոհվել է կամավորներից մեկը, որը նկարահանվել է կառապանի դերում և պատահաբար ընկել սայլի անիվների տակ.
Ֆիլմի դրվագներից մեկի նկարահանման համար նկարահանող խումբը հրավիրել է 6-10 տարեկան ռուսախոս երեխաների, ինչի կապակցությամբ Ֆինլանդիայի դպրոցներում տեղադրվել են համապատասխան հայտարարություններ։


== Ծանոթագրություններ ==